2017. GADA FINANŠU DARBĪBAS PĀRSKATS

II iedaļa – Eiropadome un Padome

(2018/C 304/01)

SATURS

1. IEVADS 2

2. 2017. FINANŠU GADA MĒRĶI UN BUDŽETS 2

2.1. Galvenie finanšu mērķi 2

2.2. Eiropadomes un Padomes 2017. gada budžeta izveide 2

2.2.1. Vispārēja pieeja 2

2.2.2. 2017. gada budžets 3

2.2.3. 2017. gada budžets un ES budžets finanšu plāna 5. izdevumu kategorijā 3

3. VISPĀRĒJS PĀRSKATS PAR BUDŽETA IZPILDI 2017. GADĀ 5

3.1. Eiropadomes un Padomes darbības un mērķi 2017. gadā 5

3.1.1. Sanāksmes 5

3.1.2. Leģislatīvi jautājumi 6

3.1.3. Administratīvā modernizācija 6

3.1.4. Mērķu sasniegšana 2017. gadā 6

3.2. Ieņēmumi 7

3.3. Izdevumi 2017. gadā 9

3.3.1. Budžeta grozījums 2017. gadā 9

3.3.2. Pārskats par budžeta izpildi 2010.–2017. gadā 10

3.3.3. Apropriāciju izmantojums pa kategorijām 2017. gadā 11

3.4. Pārnestās apropriācijas 13

3.4.1. No 2016. uz 2017. gadu automātiski pārnestās apropriācijas 13

3.4.2. No 2017. uz 2018. gadu pārnestās apropriācijas 14

3.4.3. No 2016. uz 2017. gadu ar lēmumu pārnestās apropriācijas 16

3.4.4. No 2015. uz 2016. gadu ar lēmumu pārnestās apropriācijas maksājumam uz 2017. gadu 16

3.5. Piešķirtie ieņēmumi 16

3.5.1. Līdz 2017. gadam uzkrātie piešķirtie ieņēmumi 16

3.5.2. Pirms 2017. gada uzkrātie piešķirtie ieņēmumi, kas pārnesti maksājumam uz 2018. gadu 17

3.5.3. Līdz 2017. gadam uzkrātie piešķirtie ieņēmumi 18

1. IEVADS

Saskaņā ar Finanšu regulas (FR) (1) 142. pantu šis dokuments veido pārskatu par ES budžeta II iedaļas (Eiropadome un Padome) budžeta un finanšu pārvaldību 2017. finanšu gadā.

Pārskats ir balstīts uz provizoriskajiem 2017. gada pārskatiem, konstatējumiem Padomes kredītrīkotāju iesniegtajos gada darbības pārskatos un Padomes finanšu sistēmas sniegto informāciju par budžeta izpildi.

Pārskata 2. nodaļā ir izklāstīts 2017. finanšu gada budžeta plānojuma kopsavilkums. Vispārējs pārskats par 2017. gadā pieejamo budžeta apropriāciju izmantojumu ir izklāstīts 3. nodaļā.

Informācija par 2017. gada budžeta izpildi pa budžeta pozīcijām ir sniegta pielikumā.

2. 2017. FINANŠU GADA MĒRĶI UN BUDŽETS

2.1. Galvenie finanšu mērķi

Padomes Ģenerālsekretariāta galvenie finanšu mērķi 2017. gadā bija šādi:

— nodrošināt nepārtrauktu atbalstu Eiropadomes priekšsēdētājam un Padomei, efektīvi un lietderīgi izmantojot finanšu resursus,

— turpināt administratīvās modernizācijas procesu ar mērķi nostiprināt organizācijas kvalitāti un pareizu resursu izmantošanu,

— vienoties ar Beļģijas valdību par Europa ēkas galīgajām izmaksām.

2.2. Eiropadomes un Padomes 2017. gada budžeta izveide

2.2.1. Vispārēja pieeja

Eiropadomes un Padomes (turpmāk “EP/P”) 2017. budžeta izveide balstījās uz vispārēju mērķi nominālā izteiksmē nepārsniegt kopējo 2016. gada budžeta līmeni attiecībā uz visiem ar algām nesaistītajiem izdevumiem.

Palielinājumi, kas saistīti ar likumā vai līgumā noteiktiem pienākumiem, vai jomās, kuras tiek uzskatītas par svarīgām PĢS pienācīgai darbībai, ir kompensēti, piešķirot prioritāti un pārplānojot konkrētus projektus, ņemot vērā budžeta īstenošanu pēdējo gadu laikā.

Saistībā ar štatu sarakstu PĢS turpināja racionalizēt organizāciju, īstenojot šādas darbības:

— par 15 samazināts amata vietu skaits štatu sarakstā atbilstīgi Komisijas priekšlikumam – piecu gadu laikā samazināt iestāžu personāla skaitu par 5 % (piektais un pēdējais gads),

— 65 AST (10 AST 3, 40 AST 2, 15 AST 1) amata vietas pārveidotas par 65 SC amata vietām (15 SC 3, 15 SC 2 un 35 SC 1) – kā daļa no administratīvās modernizācijas turpinājuma,

— pievienota 1 AD 5 un 1 AST 1 amata vieta, lai atspoguļotu jauno valodas režīmu attiecībā uz tulkošanu īru valodā, kā to norādījusi Komisija.

2.2.2. 2017. gada budžets

Budžeta lēmējinstitūcija kopējo EP/P 2017. gada budžetu noteica 561,6 miljonu EUR apmērā. Tas atbilst palielinājumam 16,5 miljonu EUR (+3,0 %) apmērā salīdzinājumā ar 2016. gadu.

Amata vietu skaits EP/P štatu sarakstā 2017. gadam bija 3 027.

1. tabulā sniegts pārskats par 2017. gada budžetu pa dažādām kategorijām.

1. tabula

EP/P 2017. gada budžets salīdzinājumā ar 2016. gada budžetu (pa kategorijām)

(EUR) Kategorija 2016. gada budžets 2017. gada budžets Izmaiņas 2017./2016. gadā 1 2 3 = 2/1 Štatu saraksts 299 452 000 315 446 000 5,3 % Citi ar personālu saistīti izdevumi 23 850 000 24 878 000 4,3 % Ēkas (neiekļaujot nekustamā īpašuma iegādi) 54 768 000 57 789 000 5,5 % Datorsistēmas 40 300 000 42 800 000 6,2 % Mēbeles 1 016 000 942 000 -7,3 % Tehniskās ierīces 4 034 000 3 659 000 -9,3 % Transports 854 000 1 048 000 22,7 % Delegāciju ceļa izdevumi 17 802 000 17 802 000 0,0 % Mutiskās tulkošanas izmaksas 82 739 000 79 816 000 -3,5 % Sanāksmes un konferences 6 483 000 4 984 000 -23,1 % Informācija 8 251 000 8 285 000 0,4 % Dažādi 2 505 000 2 127 000 -15,1 % Rezerve 2 000 000 2 000 000 0,0 % Kopā (izņemot iegādi) 544 054 000 561 576 000 3,2 % Nekustamā īpašuma iegāde 1 000 000 — Pavisam kopā 545 054 000 561 576 000 3,0 %

2.2.3. 2017. gada budžets un ES budžets finanšu plāna 5. izdevumu kategorijā

2. tabulā sniegts pārskats par EP/P budžeta attīstību laikposmā no 2010. līdz 2017. gadam. EP/P daļa daudzgadu finanšu plāna 5. izdevumu kategorijā ir samazinājusies no 8,0 % 2010. gadā uz 5,7 % 2017. gadā.

2. tabula

ES budžeta II iedaļas (Eiropadome un Padome) attīstība saskaņā ar 2010.–2017. gada finanšu plāna 5. izdevumu kategoriju

(Summas faktiskajās cenās) 2010 2011 2012 2013 2014 2015 2016 2017 mlj EUR izmaiņas mlj EUR izmaiņas mlj EUR izmaiņas mlj EUR izmaiņas mlj EUR izmaiņas mlj EUR izmaiņas mlj EUR izmaiņas mlj EUR izmaiņas 5. izdevumu kategorija 7 962 4,7 % 8 173 2,7 % 8 607 5,3 % 9 181 6,7 % 8 405 -8,5 % 8 661 3,0 % 9 483 9,5 % 9 921 4,6 % EP/P 634 5,1 % 563 -11,2 % 534 -5,2 % 536 0,3 % 534 -0,2 % 542 1,4 % 545 0,6 % 562 3,0 % EP/P daļa 5. izdevumu kategorijā 8,0 % 6,9 % 6,2 % 5,8 % 6,4 % 6,3 % 5,7 % 5,7 %

Samazinājums 2011. gadā ir lielā mērā saistīts ar resursu pārvedumu uz EĀDD, turpretim samazinājums 2012. un 2014. gadā ir saistīts ar apropriāciju samazinājumu noteiktām darbībām, ņemot vērā izpildi iepriekšējos gados un faktiskās vajadzības.

3. VISPĀRĒJS PĀRSKATS PAR BUDŽETA IZPILDI 2017. GADĀ

3.1. Eiropadomes un Padomes darbības un mērķi 2017. gadā

Saistībā ar finanšu darbības pārskatu PĢS sniedz informāciju par savām galvenajām darbībām, kas ir būtiskas no finanšu viedokļa un kas atspoguļo Eiropadomes un Padomes darbību finanšu gada laikā. Tā arī uzsver galvenos gada sasniegumus.

3.1.1. Sanāksmes

3. tabulā sniegts pārskats par to, kā laikposmā no 2010. līdz 2017. gadam mainījies to sanāksmju skaits, kuras PĢS rīkojis Eiropadomes un Padomes vajadzībām.

Papildus 4 290“iestāžu” sanāksmēm PĢS 2017. gadā ir sarīkojis 3 030 citas sanāksmes (piemēram, seminārus, informatīvas sanāksmes un instruktāžas, kā arī sanāksmes ar trešām valstīm).

3. tabula

2010.–2017. gadā rīkoto sanāksmju skaita attīstība

2010 2011 2012 2013 2014 2015 2016 2017 Samiti 7 9 7 6 9 12 9 11 Samiti (50. pants) 4 Padomes sanāksmes 86 85 77 74 81 81 75 77 Pastāvīgo pārstāvju komiteja 122 135 140 140 135 138 109 105 Pastāvīgo pārstāvju komiteja (50. pants) 22 Darba grupas 4 127 4 373 4 480 4 164 4 016 3 471 3 569 4 039 Ad hoc darba grupa (50. pants) 32 Kopā 4 342 4 602 4 704 4 384 4 241 3 702 3 762 4 290 Citas sanāksmes 1 996 2 075 2 189 2 027 2 189 2 271 2 034 3 030 Pavisam kopā 6 338 6 677 6 893 6 411 6 430 5 973 5 796 7 320

2017. gadu iezīmēja nepārtraukts darbs, lai konsolidētu pozitīvo attīstību pēc iepriekšējo gadu krīzēm. Viens no tā uzskatāmiem rezultātiem ir Vadītāju programma, ar ko nāca klajā priekšsēdētājs Tusks (Tusk) un kas tika apstiprināta oktobra Eiropadomē.

PĢS rīkoto sanāksmju kopējais skaits salīdzinājumā ar 2016. gadu paaugstinājās par 26 % (1 524). Tas notika galvenokārt prezidentvalsts pastiprinātās darbības dēļ un sakarā ar ad hoc darba grupas Brexit jautājumos izveidi.

Turklāt PĢS 2017. gada 5. aprīlī rīkoja konferenci “Atbalsts Sīrijas un reģiona nākotnei”. Tā pulcēja vienkopus 54 valstis un 26 starptautiskas organizācijas, lai apspriestu situāciju Sīrijā un krīzes ietekmi uz reģionu. Pasākums tika organizēts kopā ar Eiropas Komisijas Kaimiņattiecību politikas ģenerāldirektorātu, un tam bija nepieciešami nozīmīgi drošības un loģistikas resursi, kā arī ievērojami diplomātiskie centieni.

Turklāt 2017. gada 24. novembrī notika piektais Austrumu partnerības samits. Tajā piedalījās ES valstis un Armēnija, Azerbaidžāna, Baltkrievija, Gruzija, Moldovas Republika un Ukraina. Valstu un valdību vadītāji apsprieda, kā vēl vairāk stiprināt sadarbību četrās prioritārās jomās, par kurām tika panākta vienošanās iepriekšējā samitā Rīgā: spēcīgāka ekonomika, pārvaldība, savienojamība un sabiedrība.

PĢS spēja atsaukties uz pieaugošo nepieciešamību rīkot sanāksmes, jo izmantoja sanāksmju telpu lielāko pieejamību, pateicoties Europa ēkai, kas kopš 2017. gada uzņem visa veida, ne tikai augsta līmeņa, sanāksmes.

3.1.2. Leģislatīvi jautājumi

Vēl viens darbību kvantitatīvais rādītājs ir Oficiālajā Vēstnesī (OV) publicēto tiesību aktu skaits (4. tabula). 2017. gadā OV tika publicēti 1 187 tiesību akti. Jāatzīmē, ka tiesību aktu publicēšana OV ir likumdošanas procedūras noslēdzošais posms.

4. tabula

2010.-2017. gadā izdoto tiesību aktu skaita attīstība

2010 2011 2012 2013 2014 2015 2016 2017 Oficiālajā Vēstnesī publicētie tiesību akti 825 986 958 1 132 1 437 1 412 1 259 1 187

Eiropas Komisijas vienkāršošanas programma likumdošanas jomā sāk atspoguļoties tiesību aktu skaita nelielā samazinājumā. Ir gaidāms, ka likumdošanas procedūru ilguma dēļ šī ietekme būs labāk redzama turpmākajos gados.

3.1.3. Administratīvā modernizācija

2017. gadā PĢS turpināja uzlabot savas iekšējās organizācijas kvalitāti un efektivitāti.

Progress rīcības plāna īstenošanā

2017. gadā PĢS turpināja īstenot ģenerālsekretāra “Rīcības plānu, lai izveidotu dinamiskāku, elastīgāku un sadarbīgāku PĢS” (iesniegts 2016. gada 27. septembrī), kurā ir noteiktas piecas PĢS prioritātes:

— efektīva administrācija Eiropadomes priekšsēdētāja un Eiropadomes vajadzībām,

— labāks un konsekventāks atbalsts Padomei un tās prezidentūrām,

— uzlabota iekšējā un ārējā saziņa un informācijas aprite,

— ieguldīšana cilvēkos un vadībā un

— tehnoloģiju izmantošana, lai uzlabotu PĢS darbu.

Galvenie ar Rīcības plānu gūtie sasniegumi 2017. gadā ir šādi:

— pilnīgs bezvadu interneta pārklājums PĢS ēkās,

— ir turpinājusies dažādiem Padomes sastāviem un prezidentūrām sniegto pakalpojumu digitalizācija (cita starpā jauns digitālais rīks deleģēto aktu pārvaldībai),

— PĢS ārējās komunikācijas stratēģija,

— administratīvā modernizācija (tostarp Vienlīdzīgu iespēju stratēģija 2017.–2020. gadam un jauna pieeja “pārvietot resursus pie uzdevumiem”).

3.1.4. Mērķu sasniegšana 2017. gadā

Informāciju par 2017. finanšu gadam noteikto mērķu sasniegšanu var apkopot šādi.

— Štatu saraksts PĢS 2017. gadā pieņēma darbā 111 ierēdņus (84 pastāvīgos ierēdņus un 27 pagaidu darbiniekus). Gada laikā amatu atstāja 151 ierēdnis (124 pastāvīgie ierēdņi un 27 pagaidu darbinieki), kā rezultātā EP/P štatu saraksta neto samazinājums bija par 40 aizņemtām amata vietām. Saistībā ar personāla skaita samazināšanu par 5 % piecu gadu laikā štatu saraksts tika samazināts par 15 amata vietām. 2017. gads bija pēdējais šā uzdevuma izpildes gads.

— Finanšu pārvaldība 2017. gadā PĢS turpināja uzlabot savu finanšu pārvaldību un rezultātus. Tika īstenoti vairāki korporatīvās finanšu pārvaldības uzlabojumi, piemēram: — 2017. gada rudenī notika PĢS budžeta plānošanas saskaņošana centrālā līmenī; kopš tā laika daudzgadu darbības un budžeta plānošana (multiannual activity and budget planning – MABP), izdevumu plāni un budžeta projekts ir iekļauti vienotā satvarā, kas pamatots uz darbībām (projekti, programmas un atkārtotie pasākumi), — ir izstrādāts priekšlikums pieņemt korporatīvu satvaru projektu pārvaldībai (corporate framework for project management – CFPM), kura mērķis ir noteikt kopīgus principus, lai veicinātu starpnodaļu projektus un darba grupas, — ir veikti turpmāki uzlabojumi iepirkuma procesā (ieviesta bezpapīra darbplūsma, lai piešķiršanas lēmumus tieši apstiprinātu SAP), — ir pārskatīts “Projektu izvērtēšanas komitejas (Project Evaluation Committee – CEP) praktiskais ceļvedis un iekšējie noteikumi” un CEP veidnes, pēc tam, kad ģenerālsekretārs 2017. gada janvārī pieņēma lēmumu vienkāršot CEP satvaru, — finanšu aģentu tīklu reaktivācija un piedāvāto mācību klāsta uzlabojums, izstrādājot specializētus kursus. Eiropas uzņēmumu naudas plūsmas uzlabošanas kontekstā vidējais rēķinu apmaksas kavējums PĢS 2017. gadā bija 22 dienas; maksimālais laika ierobežojums ir 30 kalendārās dienas (Eiropas Parlamenta un Padomes Direktīva 2011/7/ES (2)).

— Ēku politika Pēc tam, kad 2016. gada 30. jūnijā notika Europa ēkas provizoriskā pieņemšana, 2017. gada janvārī tika pārceltas delegācijas un daļa no PĢS dienestiem. Beļģijas valsts un Padomes Ģenerālsekretariāts 2017. gada 14. jūlijā vienojās par projekta galīgo cenu. Galīgo vienošanos ir paredzēts parakstīt 2018. gadā.

3.2. Ieņēmumi

5. tabulā sniegts pārskats par 2017. gada ieņēmumu operāciju vispārējiem rezultātiem. Termins “Nodibinātās tiesības 2016” attiecas uz 2016. gadā izdotajiem iekasēšanas rīkojumiem, kuru summu iekasēšana notika tikai 2017. gadā. Savukārt termins “Nodibinātās tiesības 2017” attiecas uz iekasēšanas rīkojumiem, kas uzsākti 2017. gadā.

5. tabula

Pārskats par ieņēmumu operācijām 2017. gada budžetā

(EUR) Nodaļa Noteiktās tiesības 2016. gads Iekasētie ieņēmumi no 2016. gada Noteiktās tiesības 2017. gads Iekasētie ieņēmumi no 2017. gada Kopējās nodibinātās tiesības 2016. un 2017. gadā Kopā iekasēts 2016. un 2017. gadā 2018. gadā paredzēts iekasēt 1 2 3 4 5 = 1 + 3 6 = 2 + 4 7 = 5 – 6 4 0 Atskaitījumi no personāla atalgojuma 0 0 29 422 088 29 422 088 29 422 088 29 422 088 0 4 1 Personāla iemaksas pensiju sistēmā 328 171 106 285 25 227 881 25 226 332 25 556 053 25 332 617 223 436 5 0 Ieņēmumi no kustamā un nekustamā īpašuma pārdošanas 27 301 1 560 9 031 7 860 36 332 9 420 26 913 5 1 Ieņēmumi no izīrēšanas un iznomāšanas 49 238 49 238 413 381 379 084 462 619 428 322 34 297 5 2 Ieņēmumi no ieguldījumiem vai piešķirtajiem aizdevumiem, banku un citi procenti 0 0 3 308 3 308 3 308 3 308 0 5 5 Ieņēmumi no pakalpojumu sniegšanas un darbu veikšanas 37 329 37 329 903 420 798 966 940 750 836 295 104 455 5 5 Ieņēmumi no pakalpojumu sniegšanas un darba ienākumiem (EĀDD) 100 000 100 000 130 908 30 908 230 908 130 908 100 000 5 7 Citas iemaksas un atmaksājumi saistībā ar iestāžu administratīvo darbību 930 459 754 811 21 561 141 20 194 792 22 491 599 20 949 603 1 541 997 5 8 Dažādas kompensācijas 10 604 10 604 13 590 13 590 24 194 24 194 0 5 8 Dažādas kompensācijas (EĀDD) 0 0 0 0 0 5 9 Citi ieņēmumi, kas izriet no administratīvās pārvaldības 0 0 0 0 0 0 0 6 3 Iemaksas saskaņā ar īpašiem nolīgumiem 0 0 1 193 818 1 183 883 1 193 818 1 183 883 9 935 7 0 Procenti par novēlotiem maksājumiem 0 0 73 73 73 73 0 9 0 Dažādi ieņēmumi 0 0 13 13 13 13 0 Kopā 1 483 103 1 059 827 78 878 653 77 260 897 80 361 756 78 320 724 2 041 033

Ieņēmumu operāciju kopējais apjoms nodibinātu tiesību, t. i., izdotu iekasēšanas rīkojumu, izteiksmē 2017. gadā bija 80,4 miljoni EUR. No šīs summas 78,3 miljoni EUR tika iekasēti finanšu gada laikā, savukārt 2,0 miljoni EUR tiks iekasēti 2018. gadā.

Lielākā daļa no kopējiem iekasētajiem ieņēmumiem 2017. gadā (70 % jeb 54,8 miljoni EUR no 78,3 miljoniem EUR) attiecas uz Kopienas nodokļiem, nodevām un maksām, ko iekasē no PĢS personāla. No šīs summas 29,4 miljoni EUR attiecas uz atskaitījumiem no atalgojuma personālam, savukārt 25,3 miljoni EUR atbilst pensiju tiesību iemaksām un pārvedumiem uz pensiju shēmu.

Pārējais jeb 30 % (23,6 miljoni EUR) ir uzkrāti no dažādām administratīvām darbībām. Šī summa veidojas galvenokārt no šādiem avotiem:

— iekasētās daļas no summām, ko iepriekšējos gados dalībvalstīm maksāja par delegātu ceļa izdevumiem saskaņā ar to iesniegtajām deklarācijām par 2016. un 2017. gadu (attiecīgi 0,3 miljoni EUR un 11,2 miljoni EUR, 5 7. nodaļa),

— iekasētie maksājumi no dalībvalstīm par papildu mutisku tulkojumu pēc pieprasījuma dažās valodās (7 miljoni EUR, 5 7. nodaļa),

— iemaksas par administratīviem izdevumiem, kas radušies saistībā ar Šengenas acquis ar Islandi un Norvēģiju (1,2 miljoni EUR, 6 3. nodaļa),

— citu iestāžu dalības iemaksas un Padomes ierēdņu maksājumi par Padomes darbinieku bērnu silīti (0,9 miljons EUR, 5 7. nodaļa),

— Tiesas, Revīzijas palātas un Florencē esošā Eiropas Universitātes institūta iemaksas kā ieguldījums kopējā finanšu sistēmā ar Padomi (0,5 miljoni EUR, 5 7. nodaļa),

— pārvietojums no EĀDD uz Padomi kā avansa atmaksājums par izmaksām saistībā ar “Briseles konferences par Sīriju” rīkošanu (0,4 miljoni EUR, 5 5. nodaļa),

— ieņēmumi no juridisko izmaksu atgūšanas par lietām, kurās Padome uzvarēja, un no zaudējumu atlīdzības Padomei (0,3 miljoni EUR, 5 7. nodaļa),

— pārvietojums no EĀDD uz Padomi kā avansa maksājumi par pakalpojumiem, ko PĢS sniedza EĀDD (0,3 miljoni EUR, 5 5. nodaļa),

— ieņēmumi no telpu iznomāšanas un ar tiem saistītie atmaksājumi, tostarp Komisijas daļa no īres par ES informācijas punktu Briselē (0,3 miljoni EUR, 5 1. nodaļa).

3.3. Izdevumi 2017. gadā

3.3.1. Budžeta grozījums 2017. gadā

2017. finanšu gada laikā apropriācijas tika pārdalītas ar dažādiem pārvietojumiem. 6. tabulā norādīti lēmumi, ar kuriem grozīja budžeta apropriācijas laikposmā no 2010. līdz 2017. gadam.

6. tabula

Budžeta grozījumu skaits pa veidiem 2010.–2017. gadā

Grozījums Veids Juridiskais pamats 2010 2011 2012 2013 2014 2015 2016 2017 Budžeta grozījums FR 41. pants 0 0 0 0 0 0 0 0 B pārvietojums FR 25. pants 47 23 23 22 32 27 31 45 C pārvietojums FR 25. pants 2 2 2 2 2 2 2 1 D pārvietojums FR 27. pants 0 0 0 0 0 0 0 0 Kopā 49 25 25 24 34 29 33 46

2017. gadā tika izdarīts viens C pārvietojums, par kuru bija jāinformē budžeta lēmējinstitūcija (saskaņā ar Finanšu regulas 25. pantu):

— C1 pārvietojums 5 400 000 EUR apmērā 2017. gada 21. novembrī, lai — finansētu atlikušo summu attiecībā uz Europa ēkas un četru blakusesošu zemesgabalu pirkumu (5 400 000 EUR).

45 B pārvietojumi, kas pamatojas uz FR 25. panta 4. punktu, iekšēji mainīja EP/P budžetu 2017. gadā.

7. tabulā sniegts pārskats par budžeta pozīcijām, kas 2017. gadā tika ievērojami (3) grozītas ar dažādiem pārvietojumiem.

7. tabula

Budžeta pozīcijas, kurām 2017. gadā piemēroja būtiskus pārvietojumus

(EUR) Postenis Pozīcija 2017. gada sākotnējais budžets Pārvietojumi Galīgās apropriācijas Starpība 1 1 0 0 Pamatalgas 236 814 000 -1 330 000 235 484 000 -1 % 1 1 0 2 Piemaksas saskaņā ar Civildienesta noteikumiem 59 571 000 930 000 60 501 000 2 % 1 1 0 3 Sociālā nodrošinājuma segums 9 452 000 400 000 9 852 000 4 % 1 2 0 3 Ārēji pakalpojumi 2 498 000 - 495 800 2 002 200 -20 % 1 2 0 4 Papildu pakalpojumi tulkošanas dienestam 200 000 492 800 692 800 246 % 2 0 0 2 Nekustamā īpašuma iegāde 8 884 000 8 884 000 2 0 0 3 Telpu iekārtošana 10 618 000 -1 836 000 8 782 000 -17 % 2 0 0 4 Darbs saistībā ar telpu drošību 2 830 000 -1 625 000 1 205 000 -57 % 2 0 1 0 Telpu uzkopšana un uzturēšana 19 057 000 -1 129 000 17 928 000 -6 % 2 0 1 1 Ūdensapgāde, gāze, elektrība un apkure 4 974 000 -1 899 000 3 075 000 -38 % 2 0 1 2 Ēku drošība un novērošana 16 815 000 1 382 000 18 197 000 8 % 2 1 0 0 Ierīču un programmatūras iegāde 12 262 000 -1 231 244 11 030 756 -10 % 2 1 0 1 Ārējie pakalpojumi attiecībā uz datorsistēmām 21 850 000 2 117 599 23 967 599 10 % 2 1 0 2 Ierīču un programmatūras apkalpošana un uzturēšana 7 156 000 -1 494 803 5 661 197 -21 % 2 1 0 3 Telekomunikācijas 1 532 000 - 291 552 1 240 448 -19 % 2 1 2 0 Tehnisko ierīču iegāde un atjaunošana 2 635 000 - 263 415 2 371 585 -10 % 2 1 2 1 Ārējie pakalpojumi saistībā ar tehniskajām ierīcēm 78 000 341 989 419 989 438 % 2 2 0 0 Delegāciju ceļa izdevumi 17 802 000 7 215 502 25 017 502 41 % 2 2 0 2 Mutiskās tulkošanas izmaksas 79 816 000 -10 115 502 69 700 498 -13 % 2 2 1 0 Dokumentācijas un bibliotēku izdevumi 2 000 000 296 000 2 296 000 15 % 2 2 1 1 Oficiālais Vēstnesis 3 500 000 -1 046 000 2 454 000 -30 % 2 2 1 3 Informācija un sabiedriskie pasākumi 2 535 000 850 000 3 385 000 34 %

3.3.2. Pārskats par budžeta izpildi 2010.–2017. gadā

Pēdējo astoņu gadu laikā vispārējais EP/P budžeta izpildes rādītājs ir bijis vidēji 91,9 % (1. diagramma). Izpildes rādītājs attiecas uz saistībām, kas noteiktas budžeta gada laikā no pieejamā apstiprinātā budžeta.

Faktisko gada maksājumu līmenis laikposmā no 2010. līdz 2017. gadam ir bijis vidēji 82,7 % apmērā no budžeta. Starpība starp vispārīgo izmantojumu un tekošā gada maksājumiem (t. i., neizmaksātās saistības) ir pārnesta, atbilstīgi Finanšu regulas 13. panta 4. punktam, uz nākamo budžeta gadu maksājumu veikšanai.

1. diagramma

Budžeta vispārēja izpilde 2010.–2017. gadā

Pārnestās apropriācijas iedalās divās galvenajās kategorijās – PĢS darbība un ēkas. Pirmā no tām attiecas uz saistībām, par kurām līgumi bija pienācīgi noslēgti līdz budžeta gada beigām, taču preces vēl nav piegādātas, un/vai par ko rēķini nav saņemti līdz gada beigām.

Otrā kategorija saistās ar PĢS iegādātām ēkām, piemēram, LEX, bērnu silīte un Europa ēka. Dažu pēdējo gadu laikā PĢS ir spējusi izmantot budžeta izpildes ietaupījumus, lai finansētu šīs iegādes.

2017. gadā tika rezervēta summa 8,8 miljonu EUR apmērā par Europa ēkas iegādi. Summa tika pārnesta uz 2018. gadu faktisko saistību izpildei.

3.3.3. Apropriāciju izmantojums pa kategorijām 2017. gadā

2017. gada izdevumu analīze ir sniegta, atspoguļojot 14 galvenās izdevumu kategorijas.

8. tabulā ir salīdzināts galīgais budžets pēc pārvedumiem (2. aile) ar budžeta izlietojumu saistību izteiksmē (3. aile). Starpība starp galīgo budžetu un saistību apropriācijām atbilst summām, ko neizlietoja 2017. gadā un tādējādi zaudēja.

8. tabula

2017. gada budžeta īstenošanas pārskats (pa kategorijām)

(EUR) Kategorija 2017. gada budžets (sākotnējais) 2017. gada budžets (galīgais (4)) Saistības (5) Izpildes rādītājs Atceltās apropriācijas 1 2 3 4 = 3/2 5 = 2 – 3 Štatu saraksts 315 446 000 315 446 000 303 484 264 96,2 % 11 961 736 Citi ar personālu saistīti izdevumi 24 878 000 24 878 000 22 529 419 90,6 % 2 348 581 Ēkas (neiekļaujot nekustamā īpašuma iegādi) 57 789 000 52 705 000 51 414 847 97,6 % 1 290 153 Datorsistēmas 42 800 000 41 900 000 41 466 017 99,0 % 433 983 Mēbeles 942 000 942 000 741 630 78,7 % 200 370 Tehniskās ierīces (5) 3 659 000 3 659 000 3 532 203 96,5 % 126 797 Transports 1 048 000 1 048 000 1 021 465 97,5 % 26 535 Delegāciju ceļa izdevumi 17 802 000 25 017 502 13 472 729 53,9 % 11 544 773 Mutiskās tulkošanas izmaksas 79 816 000 69 700 498 66 521 325 95,4 % 3 179 173 Sanāksmes un konferences 4 984 000 4 984 000 4 523 108 90,8 % 460 892 Informācija 8 285 000 8 285 000 7 847 588 94,7 % 437 412 Dažādi 2 127 000 2 127 000 1 111 878 52,3 % 1 015 122 Rezerve 2 000 000 2 000 000 0 0,0 % 2 000 000 Kopā (izņemot iegādi) 561 576 000 552 692 000 517 666 473 93,7 % 35 025 527 Nekustamā īpašuma iegāde — 8 884 000 8 883 738 100,0 % 262 Pavisam kopā 561 576 000 561 576 000 526 550 211 93,8 % 35 025 789

2017. gada budžeta vispārējais izpildes rādītājs ir 93,8 % (+1,9 % salīdzinājumā ar pēdējo astoņu gadu vidējo rādītāju). Galīgā budžeta un izpildes starpību var skaidrot šādi:

— Kopējais līdzekļu nepilnīgais izmantojums štatu saraksta kategorijā veido summu 11,9 miljonu EUR apmērā. Šis nepilnīgais izmantojums ir galvenokārt saistīts ar samazinātām vajadzībām pēc pamatalgām (5,9 miljoni EUR) un ar to, ka nebija nepieciešams iedarbināt provizoriskās apropriācijas (2,8 miljoni EUR). Daļa no algu finansējuma nepilnīgā izmantojuma ir saistīta ar EP/P štatu saraksta neto samazinājumu par 40 aizņemtām amata vietām. Citi nepilnīgā izmantojuma iemesli ir mazākas vajadzības saistībā ar dažādām likumā noteiktajām tiesībām (2,2 miljoni EUR) un ar sociālo nodrošinājumu (0,5 miljoni EUR), kā arī mazāki izdevumi par virsstundām (0,5 miljoni EUR),

— Citu ar personālu saistītu izdevumu kategorijā 57 % no nepilnīgā izmantojuma (1,3 miljoni EUR no 2,3 miljoniem EUR) ir saistīti ar mazāk maksājumiem līgumdarbiniekiem, norīkotiem valstu ekspertiem un citiem ārējiem pakalpojumiem. Mazāki izdevumi ar komandējumiem saistītām izmaksām veido 0,4 miljonu EUR ietaupījumu. Ar Eiropadomes priekšsēdētāju saistīto izdevumu jomā ietaupījums 0,4 miljonu EUR apmērā izriet no ceļa izdevumu budžeta un pabalstu nepilnīga izlietojuma. Atlikušie 0,2 miljoni EUR galvenokārt ir saistīti ar nelieliem ietaupījumiem saistībā ar medicīniskiem un sociāliem pakalpojumiem.

— Ar ēkām saistīto izdevumu vispārēja izmantojuma rezultātā ir radušies ietaupījumi 1,3 miljonu EUR apmērā. No šīs summas 0,9 miljoni EUR ir ietaupīti, pateicoties zemākām izmaksām ēku drošības un novērošanas, uzturēšanas un tīrīšanas, ūdens, gāzes un elektrības patēriņa jomā. Pārējie 0,4 miljoni EUR ir ietaupījumi no konkrētiem iekārtošanas, uzstādīšanas un drošības darbiem.

— IT jomā budžeta izpilde bija gandrīz 100 %. Nepilnīgs izlietojums 0,4 miljonu EUR apmērā galvenokārt saistīts ar zemāku izpildi ierīču un programmatūras iegādē.

— Nepilnīgs izlietojums 0,2 miljonu EUR apmērā saistībā ar mēbelēm izriet galvenokārt no izmaiņām mēbeļu iepirkuma grafikā attiecībā uz dažām sanāksmju telpām Justus Lipsius ēkā, kurā bija plānots 2017. gadā veikt renovāciju, kas galarezultātā tika atlikta uz vēlāku laiku.

— Ietaupījums 0,1 miljona EUR apmērā saistībā ar tehniskajām ierīcēm ir iegūts galvenokārt no tā, ka ir samazinājusies vajadzība pēc drošības iekārtām.

— Transporta jomā budžeta izpilde bija gandrīz 100 %.

— Delegāciju ceļa izdevumu izmantojuma rezultātā ir radušies ietaupījumi 11,5 miljonu EUR apmērā. Delegāciju ceļa izdevumiem pieejamā summa pēc pārvietojumiem bija 25,0 miljoni EUR. Sākotnējais budžets bija 17,8 miljoni EUR, uz kuru 8,9 miljoni EUR tika pārvietoti no ietaupījumiem no dažu mutiskās tulkošanas pakalpojumu finansējuma. Savukārt gada laikā 1,7 miljoni EUR tika pārvietoti, lai finansētu papildu mutisko tulkošanu dažās valodās. Tā kā dalībvalstīm bija jāatmaksā iepriekšējos gados neizlietotās summas, tikai 13,5 miljoni EUR tika noteikti kā saistības turpmākiem maksājumiem 2017. gada budžetā.

— Saistībā ar apropriācijām mutiskai tulkošanai tika ietaupīti līdzekļi 3,2 miljonu EUR apmērā. Jāatzīmē, ka šāds nepilnīgs līdzekļu izlietojums ir galarezultāts 8,9 miljonu EUR pārvietojumam no finansējuma mutiskajai tulkošanai uz finansējumu delegāciju ceļa izdevumiem (6), kā arī 2,9 miljonu EUR pārvietojumam, lai segtu Europa ēkas galīgo maksājumu. Galarezultāts ietver arī 1,7 miljonu EUR pārvietošanu atpakaļ no dažu ceļa izdevumu finansējuma, lai segtu izdevumus saistībā ar papildu mutisko tulkošanu dažās valodās.

— 0,2 miljoni EUR no kopējās neizmantoto līdzekļu summas 0,5 miljonu EUR apmērā saistībā ar sanāksmju un konferenču organizēšanu atspoguļo mazāku ēdināšanas pakalpojumu apjomu 2017. gadā, nekā tas bija paredzēts budžetā. Samazināta vajadzība pēc īpašiem ceļa izdevumiem ir ļāvusi papildus ietaupīt 0,2 miljonu EUR. Visbeidzot samazināta vajadzība īrēt konferenču un sanāksmju telpas ārpusē, kā arī mazāki akreditācijas izdevumi ir ļāvuši papildus ietaupīt 0,1 miljonu EUR.

— Apropriāciju izmantojuma likme informācijas kategorijā bija 94,7 %, kā rezultātā ir radušies ietaupījumi 0,4 miljonu EUR apmērā. Šī summa atbilst galvenokārt mazākam skaitam leģislatīvo aktu un citu tiesisko aktu, kas 2017. gadā publicēti Oficiālajā Vēstnesī.

— Kategorijā “Dažādi” neizmantotā summa 1,0 miljona EUR apmērā skaidrojama galvenokārt ar zemākām juridiskām izmaksām (0,9 miljoni EUR) saistībā ar to, ka Padomei ir paziņotas mazāk antidempinga lietas, nekā bija gaidīts, atlikušais 0,1 miljons EUR kopā ietver mazākas vajadzības pēc uniformām un biroja piederumiem, papīra, pētījumiem un pasta izdevumiem.

3.4. Pārnestās apropriācijas

3.4.1. No 2016. uz 2017. gadu automātiski pārnestās apropriācijas

Kā norādīts 9. tabulā, no 2016. uz 2017. gadu tika pārnesti 62,3 miljoni EUR.

9. tabula

No 2016. uz 2017. gadu pārnesto apropriāciju izlietojums (pa kategorijām)

(EUR) Kategorija No 2016. gada pārnestās apropriācijas 2017. gada maksājumi Izpildes rādītājs Atceltās apropriācijas 1 2 3 = 2/1 4 = 1 – 2 Štatu saraksts 425 000 244 208 57,5 % 180 792 Citi ar personālu saistīti izdevumi 1 769 152 1 539 049 87,0 % 230 102 Ēkas 12 907 800 10 238 750 79,3 % 2 669 050 Datorsistēmas 20 127 797 19 234 814 95,6 % 892 983 Mēbeles 577 836 561 243 97,1 % 16 593 Tehniskās ierīces 2 302 474 2 152 707 93,5 % 149 767 Transports 295 754 226 689 76,6 % 69 065 Delegāciju ceļa izdevumi — — — Mutiskās tulkošanas izmaksas 10 024 525 9 160 725 91,4 % 863 800 Sanāksmes un konferences 536 958 424 241 79,0 % 112 717 Informācija 1 995 546 1 870 237 93,7 % 125 309 Dažādi 11 362 114 11 304 705 99,5 % 57 409 Rezerve — — — Kopā 62 324 956 56 957 368 91,4 % 5 367 588

No 2016. gada pārnesto apropriāciju izmantojuma likme bija 91,4 %. Šā izmantojuma rādītāja galvenie iemesli ir šādi:

— iepriekšējā gada laikā PĢS pasūtīto darbu/preču/pakalpojumu daļēja vai nepilnīga nodrošināšana,

— nesaņemti rēķini par nodrošinātiem darbiem/precēm/pakalpojumiem. Jāatzīmē, ka tas nenovēršami rada slogu nākamā budžeta gada budžetā, jo par šiem maksājumiem 2018. gadā būs jāievieš jaunas saistības.

3.4.2. No 2017. uz 2018. gadu pārnestās apropriācijas

No 2017. uz 2018. gadu pārnestās apropriācijas kopumā veidoja 60,6 miljonus EUR.

10. tabula

No 2017. uz 2018. gadu pārnestās apropriācijas (pa kategorijām)

(EUR) Kategorija 2017. gada budžets (sākotnējais) 2017. gada budžets (galīgais (7)) Saistības (8) 2017. gada maksājumi Uz 2018. gadu pārnestās apropriācijas (8) Pārnesuma rādītājs 1 2 3 4 4 5 = 4/3 Štatu saraksts 315 446 000 315 446 000 303 484 264 303 118 118 366 146 0,1 % Citi ar personālu saistīti izdevumi 24 878 000 24 878 000 22 529 419 19 589 939 2 939 481 13,0 % Ēkas 57 789 000 52 705 000 51 414 847 35 984 828 15 430 019 30,0 % Datorsistēmas 42 800 000 41 900 000 41 466 017 21 463 684 20 002 333 48,2 % Mēbeles 942 000 942 000 741 630 418 041 323 588 43,6 % Tehniskās ierīces 3 659 000 3 659 000 3 532 203 2 042 449 1 489 754 42,2 % Transports 1 048 000 1 048 000 1 021 465 580 592 440 873 43,2 % Delegāciju ceļa izdevumi 17 802 000 25 017 502 13 472 729 13 472 729 0 0,0 % Mutiskās tulkošanas izmaksas 79 816 000 69 700 498 66 521 325 59 610 462 6 910 863 10,4 % Sanāksmes un konferences 4 984 000 4 984 000 4 523 108 3 645 570 877 538 19,4 % Informācija 8 285 000 8 285 000 7 847 588 5 466 992 2 380 596 30,3 % Dažādi 2 127 000 2 127 000 1 111 878 580 634 531 245 47,8 % Rezerve 2 000 000 2 000 000 — — — — Kopā (izņemot iegādi) 561 576 000 552 692 000 517 666 473 465 974 036 51 692 437 10,0 % Nekustamā īpašuma iegāde — 8 884 000 8 883 738 8 883 738 100,0 % Pavisam kopā 561 576 000 561 576 000 526 550 211 465 974 036 60 576 175 11,5 %

No 2017. uz 2018. gadu pārnestās summas galvenokārt attiecas uz šādām kategorijām:

— datorsistēmas – par 20,0 miljoniem EUR, no kuriem 13,1 miljons EUR attiecas uz ārējiem pakalpojumiem, 5,4 miljoni EUR – uz ierīcēm un programmatūru, 0,7 miljoni EUR – uz telekomunikācijām un 0,8 miljoni EUR – uz IT pakalpojumiem un uzturēšanu,

— ēkas – par 15,4 miljoniem EUR, no kuriem 6,1 miljons EUR attiecas uz dažādiem iekārtošanas darbiem, 4,4 miljoni EUR – uz tīrīšanu un uzturēšanu, 2,5 miljoni EUR – uz drošību un profilaksi, 1,0 miljons EUR – kopā uz elektrību, ūdeni, gāzi un apkuri, 0,9 miljoni EUR – telpu drošības iekārtošanas darbiem un vēl 0,5 miljoni EUR – uz citiem izdevumiem saistībā ar ēkām, piemēram, celtniecības pētījumiem un revīzijām,

— nekustamā īpašuma iegāde – par 8,9 miljoniem EUR, lai segtu Europa ēkas galīgo maksājumu (no kā 8,8 miljoni EUR ir ar lēmumu pārnesti),

— 6,9 miljoni EUR, lai segtu izmaksas par mutisko tulkošanu, kas nodrošināta 2017. gada novembrī un decembrī, bet par ko galīgais rēķins pienāks 2018. gadā,

— citi ar personālu saistīti izdevumi – par 2,9 miljoniem EUR, jo īpaši saistībā ar ārējiem pakalpojumiem (1 miljons EUR), apmācību (1 miljons EUR), medicīniskajiem pakalpojumiem un bērnu silītēm (0,5 miljoni EUR), komandējumiem (0,3 miljoni EUR) un atbalsta pasākumiem, lai palīdzētu personālam (0,1 miljons EUR),

— 2,4 miljoni EUR par izdevumiem saistībā ar informāciju, no kuriem 1,6 miljoni EUR attiecas uz informāciju un sabiedriskiem pasākumiem, kā arī Padomes publikācijām, 0,8 miljoni EUR attiecas uz dokumentācijas un bibliotēku izdevumiem,

— tehniskās ierīces – par 1,5 miljoniem EUR, no kuriem 0,6 miljoni EUR attiecas uz konferenču iekārtu iegādi un uzturēšanu, 0,6 miljoni EUR uz Preses dienesta audiovizuālo iekārtu iegādi un uzturēšanu, 0,1 miljons EUR par restorānu un ēdnīcu iekārtu iegādi un uzturēšanu, 0,1 miljons EUR par drošības aprīkojumu un 0,1 miljons EUR par citām iekārtām,

— sanāksmes un konferences – par 0,8 miljoniem EUR, galvenokārt saistībā ar rēķiniem, kas vēl nav saņemti par Eiropadomes un Padomes sanāksmju rīkošanu 2017. gadā,

— mēbeles 0,3 miljonu EUR apmērā ir saistītas ar dažiem birojiem un mēbeļu pirkuma papildu pasūtījumiem, kas veikti, lai nodrošinātu Padomes vajadzības pirms jauna pamatlīguma parakstīšanas.

3.4.3. No 2016. uz 2017. gadu ar lēmumu pārnestās apropriācijas

Kā norādīts 11. tabulā, ar lēmumu no 2016. uz 2017. gadu tika pārnesta summa 0,3 miljonu EUR apmērā saskaņā ar Finanšu regulas 13. panta 2. punkta un Piemērošanas noteikumu 4. panta noteikumiem.

11. tabula

No 2016. uz 2017. gadu ar lēmumu pārnestās apropriācijas (pa kategorijām)

(EUR) Kategorija Ar lēmumu pārnestās apropriācijas no 2016. gada Saistības 2017. gadā Izpildes rādītājs Atceltās apropriācijas 2017. gada maksājumi Pārnesumi maksājumiem uz 2018. gadu 1 2 3 = 2/1 4 = 1 – 2 5 6 = 2 – 4 Tehniskās ierīces 350 000 330 991 94,6 % 19 009 0 330 991 EP/P kopā 350 000 330 991 94,6 % 19 009 0 330 991

Šī summa ir saistīta ar aprīkojuma (tehniskā aprīkojuma) nomaiņu Europa ēkā, kas 2016. gada oktobrī tika bojāts ūdens dēļ. Tā kā nebija skaidrības par bojājumu kompensāciju un tā kā precīzo summu, kas nepieciešama aprīkojuma nomaiņai, varēja uzzināt tikai 2017. gada februārī, pirkuma pasūtījumus nebija iespējams parakstīt 2016. gadā.

Ar lēmumu pārnesto apropriāciju izmantojuma likme bija 94,6 %. Saistību summa tika pilnībā pārnesta maksājumam uz 2018. gadu.

3.4.4. No 2015. uz 2016. gadu ar lēmumu pārnestās apropriācijas maksājumam uz 2017. gadu

No 2015. uz 2016. gadu ar lēmumu pārnestās apropriācijas, par kurām tika pienācīgi noteiktas saistības 2016. gadā, bet kas netika samaksātas, tika pārnestas maksājumam uz 2017. gadu. Kā norādīts 12. tabulā, maksājumam tika pārnesti 0,2 miljoni EUR.

12. tabula

No 2015. uz 2016. gadu ar lēmumu pārnestās apropriācijas maksājumam uz 2017. gadu (pa kategorijām)

(EUR) Kategorija Pārnesumi maksājumiem no 2016. gada 2017. gada maksājumi Izpildes rādītājs Atceltās apropriācijas 1 2 3 = 2/1 4 = 1 – 2 Mēbeles 155 490 142 835 91,9 % 12 655 Tehniskās ierīces 57 045 44 030 77,2 % 13 015 EP/P kopā 212 535 186 865 87,9 % 25 670

No 2016. gada pārnesto apropriāciju izmantojuma likme bija 87,9 %. Galvenie iemesli atcelto apropriāciju apjomam ir tie, ka dažas PĢS iepriekšējā gadā pasūtītās preces netika piegādātas un daži pakalpojumi galarezultātā izrādījās lētāki (mēbeļu un tehnisko ierīču piegāde).

3.5. Piešķirtie ieņēmumi

3.5.1. Līdz 2017. gadam uzkrātie piešķirtie ieņēmumi

Līdz 2017. gadam uzkrāto piešķirto ieņēmumu kopējā summa bija 23,3 miljoni EUR.

13. tabula

Līdz 2017. gadam uzkrāto piešķirto ieņēmumu izlietojums (pa kategorijām)

(EUR) Kategorija Līdz 2017. gadam piešķirtie ieņēmumi Saistības 2017. gadā 2017. gada maksājumi Izpildes rādītājs Atceltie piešķirtie ieņēmumi 1 2 3 4 = 2/1 4 = 1 – 2 Štatu saraksts 1 342 422 1 342 422 1 342 422 100,0 % — Citi ar personālu saistīti izdevumi 1 261 407 1 229 382 1 219 019 97,5 % 32 025 Ēkas 1 390 878 1 386 624 1 237 545 99,7 % 4 255 Datorsistēmas 1 638 750 1 634 428 1 634 425 99,7 % 4 322 Mēbeles — — — — Tehniskās ierīces 303 193 289 261 259 705 95,4 % 13 932 Transports 17 754 17 685 15 906 99,6 % 68 Delegāciju ceļa izdevumi 11 544 777 11 544 777 11 544 777 100,0 % — Mutiskās tulkošanas izmaksas 4 938 885 4 938 885 4 938 885 100,0 % — Sanāksmes un konferences 324 833 324 644 319 114 99,9 % 189 Informācija 119 830 100 648 100 648 84,0 % 19 182 Dažādi 447 501 447 437 408 664 100,0 % 64 EP/P kopā 23 330 231 23 256 193 23 021 111 99,7 % 74 038 Pakalpojumu līmeņa līgumi ar EĀDD 117 804 106 465 88 939 90,4 % 11 339 Pavisam kopā 23 448 035 23 362 658 23 110 050 99,6 % 85 377

Piešķirtie ieņēmumi saistībā ar PĢS darbībām kopā bija 23,4 miljoni EUR, no kuriem par 23,3 miljoniem EUR tika pienācīgi noteiktas saistības 2017. gadā. Atlikušais 0,1 miljons EUR tika atcelts atbilstīgi Finanšu regulas 14. pantam.

Līdz 2017. gadam uzkrāto piešķirto ieņēmumu cita daļa (0,1 miljons EUR) attiecas uz summām, ko 2016. gadā EĀDD pārskaitīja Padomei, lai segtu izdevumus par pakalpojumiem, kas noteikti dažādos pakalpojumu līmeņa līgumos (PLL) starp abām iestādēm un ko sniedz PĢS. No saistību summas 0,1 miljona EUR apmērā 0,09 miljoni EUR tika samaksāti 2017. gadā.

3.5.2. Pirms 2017. gada uzkrātie piešķirtie ieņēmumi, kas pārnesti maksājumam uz 2018. gadu

Pirms 2017. gada uzkrātie piešķirtie ieņēmumi, par kuriem tika pienācīgi noteiktas saistības, bet kas netika apmaksāti 2017. gadā, tika pārnesti no 2017. uz 2018. gadu, un kopsummā bija 0,3 miljonu EUR apmērā.

14. tabula

Pirms 2017. gada uzkrātie piešķirtie ieņēmumi, kas pārnesti uz 2018. gadu (pa kategorijām)

(EUR) Kategorija Līdz 2017. gadam piešķirtie ieņēmumi Saistības 2017. gadā 2017. gada maksājumi Piešķirtie ieņēmumi, kas pārnestiuz 2018. gadu Pārnesuma rādītājs 1 2 3 4 = 2 – 3 5 = 4/2 Štatu saraksts 1 342 422 1 342 422 1 342 422 — 0,0 % Citi ar personālu saistīti izdevumi 1 261 407 1 229 382 1 219 019 10 362 0,8 % Ēkas 1 390 878 1 386 624 1 237 545 149 078 10,8 % Datorsistēmas 1 638 750 1 634 428 1 634 425 3 0,0 % Mēbeles — — — — Tehniskās ierīces 303 193 289 261 259 705 29 555 10,2 % Transports 17 754 17 685 15 906 1 779 10,1 % Delegāciju ceļa izdevumi 11 544 777 11 544 777 11 544 777 — 0,0 % Mutiskās tulkošanas izmaksas 4 938 885 4 938 885 4 938 885 — 0,0 % Sanāksmes un konferences 324 833 324 644 319 114 5 530 1,7 % Informācija 119 830 100 648 100 648 — 0,0 % Dažādi 447 501 447 437 408 664 38 773 8,7 % EP/P kopā 23 330 231 23 256 193 23 021 111 235 082 1,0 % Pakalpojumu līmeņa līgumi ar EĀDD 117 804 106 465 88 939 17 526 16,5 % Pavisam kopā 23 448 035 23 362 658 23 110 050 252 608 1,1 %

Pārnestās summas izriet no galvenokārt šādām kategorijām:

— ēkas – 0,2 miljoni EUR, no kā 0,1 miljons EUR attiecas uz iekārtošanas darbiem un drošību samitos 2017. gada 4. trimestrī un 0,1 miljons EUR attiecas uz gāzes piegādi PĢS ēkām,

— dažādi – 0,04 miljoni EUR, kas atbilst galvenokārt juridiskiem izdevumiem un izmaksām.

3.5.3. Līdz 2017. gadam uzkrātie piešķirtie ieņēmumi

2017. gadā uzkrāto piešķirto ieņēmumu kopējā summa bija 23,5 miljoni EUR. No tās 290,508 EUR atbilst summām, ko EĀDD pārskaitīja Padomei.

15. tabula

2017. gadā uzkrāto piešķirto ieņēmumu izlietojums (pa kategorijām)

(EUR) Kategorija Piešķirtie ieņēmumi 2017. gadā Saistības 2017. gadā 2017. gada maksājumi Pieejamie piešķirtie ieņēmumi 1 2 3 4 = 1 – 3 Štatu saraksts 1 424 860 76 021 — 1 424 860 Citi ar personālu saistīti izdevumi 1 246 597 100 461 59 259 1 187 338 Ēkas 793 382 4 602 — 793 382 Datorsistēmas 516 815 58 488 43 483 473 332 Mēbeles — — — 0 Tehniskās ierīces 35 344 6 244 450 34 894 Transports 2 747 — — 2 747 Delegāciju ceļa izdevumi 11 555 185 — — 11 555 185 Mutiskās tulkošanas izmaksas 7 042 505 — — 7 042 505 Sanāksmes un konferences 195 819 134 578 90 658 105 161 Informācija 167 023 105 000 63 234 103 789 Dažādi 273 300 — — 273 300 EP/P kopā 23 253 577 485 394 257 084 22 996 493 Pakalpojumu līmeņa līgumi ar EĀDD 290 508 187 711 123 450 167 058 Pavisam kopā 23 544 085 673 106 380 534 23 163 551

2017. gadā piešķirtie ieņēmumi saistībā ar PĢS darbībām bija 23,3 miljoni EUR. Finanšu gada laikā tika noteiktas saistības 0,5 miljonu EUR apmērā, savukārt 23,0 miljonus EUR pārnesa uz 2018. gadu saskaņā ar FR 14. pantu.

Aptuveni 50 % piešķirto ieņēmumu ir saistīti ar delegāciju ceļa izdevumiem (11,6 miljoni EUR). Summa 7,0 miljonu EUR apmērā par mutisko tulkošanu skaidrojama ar papildu maksājumiem par dažām valodām, lai segtu papildu mutisko tulkošanu šajās valodās. Pārējais ir galvenokārt saistīts ar tādu summu segšanu, kas saistītas ar dažādām Padomes administratīvajām darbībām.

(1) Eiropas Parlamenta un Padomes Regula (ES, Euratom) Nr. 966/2012 (2012. gada 25. oktobris) par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (OV L 298, 26.10.2012., 1. lpp.).

(2) Eiropas Parlamenta un Padomes Direktīva 2011/7/ES (2011. gada 16. februāris) par maksājumu kavējumu novēršanu komercdarījumos (OV L 48, 23.2.2011., 1. lpp.).

(3) Neto summa > 250 000 EUR.

(4) Ieskaitot apropriāciju iekšējos pārvietojumus.

(5) Ieskaitot pārnesumu ar lēmumu 8 787 738 EUR apmērā.

(6) Saskaņā ar Lēmumu Nr. 111/07 PĢS pārskaita 66 % no mutiskās tulkošanas piešķīrumu neizmantotās summas delegātu ceļa izdevumu finansējumam, kas jāizlieto tajā pašā budžeta gadā. 2017. gadā minētā summa bija 8,9 miljoni EUR.

(7) Ieskaitot apropriāciju iekšējos pārvietojumus

(8) Ieskaitot pārnesumu ar lēmumu 8 787 738 EUR apmērā